**OPIS POSLOVA I PODACI O PLAĆI ZA RADNO MJESTO – VIŠI STRUČNI SURADNIK ZA PRORAČUN I RAČUNOVODSTVO**

OPIS POSLOVA:

Izrađuje zakonom propisane financijske, statističke i druge izvještaje te u vezi s istima vodi svu korespondenciju sa mjerodavnim institucijama. Sudjeluje u procesima planiranja proračuna i izradi pripadajućih popratnih planskih dokumenata. Sudjeluje u procesima vezano uz aktivnosti propisane Zakonom o fiskalnoj odgovornosti.

Prikuplja i analizira podatke za potrebe izrade financijskih i drugih izvješća za potrebe Gradskog vijeća i gradonačelnika.

Vodi evidencije te vrši obračun i isplatu naknada za rad u mjesnim odborima te radnim tijelima Gradskog vijeća i gradonačelnika, kao i sve druge oblike obračuna te isplate drugoga dohotka za potrebe Grada.

Za poslove iz svojega djelokruga rada surađuje sa drugim upravnim odjelima Grada, nadležnim institucijama te pravnim i fizičkim osobama.

Sudjeluje u procesima uspostave sustava unutarnje financijske kontrole u dijelu prikupljanja podataka o utvrđenim rizicima te provodi evidentiranje i ažuriranje istih u registru rizika Grada.

Obavlja i druge poslove po nalogu voditelja Odsjeka i pročelnika.

PODACI O PLAĆI:

Sukladno odredbi članka 8. Zakona o plaćama u lokalnoj i područnoj (regionalnoj) samoupravi (Narodne novine, broj 28/10), plaću službenika u upravnim odjelima i službama jedinice lokalne samouprave čini umnožak koeficijenta složenosti poslova radnoga mjesta na koje je službenik raspoređen i osnovice za obračun plaće, uvećan za 0,5% za svaku navršenu godinu radnoga staža.

Slijedom navedenoga, plaću čini umnožak koeficijenta 2,70 (sukladno Odluci o koeficijentima za obračun plaće službenika i namještenika, Službeni glasnik Grada Ivanić-Grada, broj 02/13 i 05/14) i osnovice za obračun plaće u iznosu od 4.052,41 kn (sukladno Odluci o utvrđivanju osnovice za obračun plaće službenika i namještenika u upravnim tijelima Grada Ivanić-Grada, Službeni glasnik Grada Ivanić-Grada, broj 01/19), uvećan za 0,5 % za svaku navršenu godinu radnoga staža.

Sukladno članku 12. Zakona o plaćama u lokalnoj i područnoj (regionalnoj) samoupravi za vrijeme trajanja vježbeničkoga staža vježbenik ima pravo na 85% plaće poslova radnoga mjesta najniže složenosti njegove stručne spreme.